**«СӘБИЛЕРДІ СӨЙЛЕТЕЙІК»**

**атты бейнероликтер байқауы туралы**

**ЕРЕЖЕ**

Алматы қаласы әкімдігі аппаратының мемлекеттік тапсырысымен Мемлекеттік тілді дамыту институты 3–6 жас аралығындағы балалардың сөйлеу дағдыларын дамыту мақсатында «Сәбилерді сөйлетейік» атты бейнероликтер байқауын ұйымдастырады.

**Мақсаты мен міндеттері.** Байқаудың негізгі мақсаты – әлеуметтік желілерде қазақ тіліндегі балалар контентінің сапасы мен санын арттыруға, сондай-ақ арнайы әзірленген бейнероликтер арқылы мектепке дейінгі жастағы балалардың қазақ тілінде еркін сөйлеуін дамытуға үлес қосу.

**Қатысушылар.** Байқауға Қазақстан Республикасының кез келген өңірінде тұратын барлық жастағы азаматтар – балалар, ата-аналар, ата-әжелер, аға-әпкелер, тәрбиешілер және басқа да қызығушылық білдірушілер қатыса алады.

**Тақырыптық бағыты мен мазмұны.** Бейнероликтер балаларға мынадай тақырыптар бойынша қазақша үйретуге бағытталуы тиіс: ондық, жүздік сандар, тұрмыстық заттар (азық-түлік, жеміс-жидек, ыдыс-аяқ, киім-кешек, жиһаз және т.б.), отбасы мүшелері, түстер, үй жануарлары, жабайы аңдар мен құстар, қимыл-әрекеттер, жыл мезгілдері мен ауа райы, мамандық атаулары және т.б.

**Байқауға қойылатын талаптар мен шарттар:**

1. Ұсынылған тақырыптар бойынша балаларға арналған қызықты, жеңіл, ұзақтығы 3 минуттан аспайтын бейнеролик түсіру;
2. Дайындалған бейнероликті #сәбилердісөйлетейік2025 хэштегімен қатысушының Instagram, TikTok парақшасына немесе YouTube платформасындағы «Shorts» бөліміне жүктеу. Парақша ашық болуы тиіс;
3. Бейнеролик жүктелген кезде міндетті түрде келесі ресми парақшаларға жазылу және оларды белгілеу қажет:

**Алматы қаласы әкімдігі Тілдерді дамыту және ономастика бөлімі:**

Instagram: *@almaty\_til*

**Мемлекеттік тілді дамыту институты:**

Instagram: @\_mtdi\_

TikTok: *@mtdi.kaz*

YouTube: *@BALAARNA25*

1. Жүктелген бейнеролик 2025 жылдың 30 қазанына дейін көп қаралым, лүпіл мен пікір жинауы тиіс.

**Қорытынды:**  
Байқау талаптарына сәйкес, Instagram, TikTok, Facebook және YouTube платформалары бойынша ең үздік бейнероликтер жеке-жеке іріктеліп алынады.

**Марапаттау рәсімі.** Жеңімпаздар Алматы қаласы әкімдігінің алғыс хаты және ақшалай сыйлықтармен марапатталады. Марапаттау рәсімі 2025 жылғы 10 қарашаға дейін өткізіледі.

**Байланыс: +77784276707, +77025598368**